APROBACIÓN DEFINITIVA DO “PROXECTO TÉCNICO DE MELLORA DA MOBILIDADE NA AVENIDA DE OURENSE. CONCELLO DE MARÍN"
ADMINISTRACIÓN LOCAL — Municipal — Marín (Outros documentos, notificacións e informacións públicas, 11/09/2019)

Por acordo da Xunta de Goberno Local do Concello de Marín, de data 10.07.2019, aprobouse inicialmente o “Proxecto técnico de mellora da mobilidade na Avenida de Ourense. Concello de Marín” (expte.: 2018/CO145-041), dentro da Estratexia de Desenvolvemento Urbano Sostible e Integrado (EDUSI) Marín 2020, cofinanciada pola Unión Europea a través do Fondo Europeo de Desenvolvemento Rexional (FEDER), cunha taxa de cofinanciamento do 80%, dentro do eixo 12 do programa operativo plurirrexional de España (POPE) 2014-2020. O citado proxecto foi sometido a información pública por prazo dun mes mediante anuncio no Boletín Oficial da Provincia de Pontevedra núm.139, de data 22/07/2019, no diario “Faro de Vigo”, de fecha data 13/07/2019, e mediante notificación individual aos propietarios afectados, permanecendo exposto ao público na sede electrónica municipal. Durante o referido período de información pública e audiencia non se presentou ningunha alegación ao proxecto. Á vista do resultado da información pública, das autorizacións sectoriais recibidas e dos informes técnico e xurídico municipais emitidos, cómpre aprobar definitivamente o proxecto, sen que resulte pertinente introducir ningunha modificación. En canto á competencia para a aprobación do Proxecto, esta corresponde á Xunta de Goberno Local, en virtude da delegación conferida por resolución de Alcaldía de data 19/06/2019, publicada no BOPPO n.º127, de data 04/07/2019, e de conformidade co artigo 31.1. j) da Lei 7/1985, do 2 de abril, Reguladora das Bases de Réxime Local. En sesión ordinaria celebrada o día 28.08.2019, a Xunta de Goberno Local, en uso da delegación de atribucións conferida pola Alcaldía, aprobou definitivamente o “Proxecto técnico de mellora da mobilidade na Avenida de Ourense. Concello de Marín” (expte.: 2018/CO145-041), asinado polo enxeñeiro de camiños, canles e portes, Luis H. Gómez Carrión, da consultoría TECYP INGENIERÍA, S. L., dentro da Estratexia DUSI Marín 2020, cofinanciada pola Unión Europea a través do Fondo Europeo de Desenvolvemento Rexion al (FEDER), cunha taxa de cofinanciamento do 80 %, dentro do eixo 12 do programa operativo plurirrexional de España (POPE) 2014-2020, mediante acordo adoptado por unanimidade, coa seguinte parte dispositiva: “(.) Primeiro.– Aprobar definitivamente o “Proxecto técnico de mellora da mobilidade na Avenida de Ourense. Concello de Marín”, no marco da Estratexia de Desenvolvemento Urbano Sostible e Integrado (EDUSI) Marín 2020, cofinanciada pola Unión Europea a través do Fondo Europeo de Desenvolvemento Rexional (FEDER), cunha taxa de cofinanciamento do 80%, dentro do eixo 12 do programa operativo plurirrexional de España (POPE) 2014-2020 (Expte: 2018/CO145-000041), redactado polo enxeñeiro de camiños, canles e portos, Luis H. Gómez Carrión, da consultoría TECYP INGENIERÍA, S. L., en febreiro de 2019, cun orzamento base de licitación, sen IVE, por importe de 1.242.449,90 euros, equivalente ao valor estimado das obras, e un prazo de execución de doce (12) meses, sen que, á vista do resultado da información pública, das autorizacións sectoriais recibidas e dos informes emitidos resulte pertinente introducir no proxecto modificación algunha. Segundo.– Que se leve a cabo o replanteo do Proxecto, de conformidade co artigo 236 da LCSP, para a súa incorporación ao expediente de contratación. Terceiro.– Notificar o presente acordo ós interesados e publicalo no Boletín Oficial da Provincia de Pontevedra. Así mesmo, estará a disposición dos interesados na sede electrónica deste Concello, na dirección https://sede.concellodemarin.es/index.php? id=126.” Contra dito acordo, que pon fin á vía administrativa, poderá interpoñerse recurso potestativo de reposición, no prazo dun mes a contar desde o día seguinte ó da publicación do presente anuncio, ante a Alcaldesa deste Concello, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, ou ben directamente o recurso contencioso-administrativo, ante os Xulgados do Contencioso-Administrativo de Pontevedra, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-administrativa. Se se optase por interpoñer o recurso de reposición potestativo, non poderá interpoñer recurso contencioso-administrativo ata que aquel sexa resolto expresamente ou se produza a súa desestimación por silencio. Así mesmo, poderá interpoñerse calquera outro recurso que considere pertinente. O que se fai público para xeral coñecemento e para a súa plena executividade. En Marín, na data da sinatura dixital. A Alcaldesa, María Ramallo Vázquez